La Fornarina

La Portreto de juna virino (konata ankaŭ kiel La fornarina) estas pentraĵo de la itala renesanca majstro Rafaelo, farita inter 1518 kaj 1520. Ĝi estas en la Galleria Nazionale d'Arte Antica en la Palaco Barberini, Romo.

Probable tiu pentraĵo estis en la studio de la pentristo je sia morto en 1520, kaj ĝi estis modifita kaj poste vendita de lia helpanto Giulio Romano.Galleria Borghese . En la 16a jarcento la pentraĵo estis ĉe la Grafino Santafiora, kaj poste iĝis posedaĵo de la Duko Boncompagni kaj poste de la Galleria Nazionale kiu ankoraŭ posedas ĝin.

La virino estis tradicie identigita kun la fornarina (panbakistino) Margherita Luti, roma amantino de Rafaelo, kvankam tio estis celo de polemiko. La virino estis pentrita laŭ orienta stilo kaj havas nudajn mamojn. Ŝia maldekstra brako havas mallarĝan bendon kun la subskribo de la artisto, RAPHAEL URBINAS. Oni sugestis, ke la dekstra mano sur la maldekstra mamo indikas kanceran mamotumoron maske de klasika amopozo.The Lancet artikolo.

Analizoj per ikso-radiado montris, ke fone estis origie leonardeska pejzaĝo anstataŭ mirto, kiu estis dediĉita al Venuso, diino de amo kaj pasio.

 Referencoj 

 Eksteraj ligiloj 
 Oficiala retejo  itale aŭ angle
 Paĝo ĉe artonline.it  itale

Kategorio:Famaj pentraĵoj
Kategorio:Pentraĵoj de Raffaello Sanzio
Kategorio:Itala Renesanco